CELEX: 62017TN0620
Language: fi
Date: 2017-09-08 00:00:00
Title: Asia T-620/17: Kanne 8.9.2017 – Teollisuuden Voima v. komissio

27.11.2017   
            
            
               FI
            
            
               Euroopan unionin virallinen lehti
            
            
               C 402/43
            
         Kanne 8.9.2017 – Teollisuuden Voima v. komissio
   (Asia T-620/17)
   (2017/C 402/57)
   Oikeudenkäyntikieli: englanti
   
      Asianosaiset
   
   
      Kantaja: Teollisuuden Voima Oyj (Eurajoki, Suomi) (edustajat: asianajajat M. Powell, Solicitor, Y. Utzschneider, K. Struckmann ja G. Forwood)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valtiontuesta SA.44727 2016/C (ex 2016/N), jonka Ranska aikoo toteuttaa Areva-konsernin hyväksi, 10.1.2017 annetun komission päätöksen (EU) 2017/1021 (1)
               
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
            
               1)
            
            
               Ensimmäinen kanneperuste perustuu siihen, että komissio ei ole perustellut päätöstä riittävästi, mikä on SEUT 296 artiklan vastaista ja johtuu siitä, että riidanalaisen päätöksen julkaistua versiota on toimitettu liikaa siten, että kantajalle eivät selviä sen perustelut ja että unionin tuomioistuin ei voi harjoittaa valvontaansa.
            
         
            
               2)
            
            
               Toinen kanneperuste perustuu väitettyihin ilmeisiin arviointivirheisiin, jotka koskevat Areva Groupin pitkän aikavälin elinkelpoisuuden palauttamista.
               
                           —
                        
                        
                           Kantaja vetoaa tältä osin niihin komission antamiin suuntaviivoihin valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen, joiden mukaan rakenneuudistussuunnitelman on mahdollistettava yrityksen pitkän aikavälin elinkelpoisuuden palautuminen kohtuullisessa ajassa yrityksen tulevia toimintaedellytyksiä koskevien realististen oletusten perusteella. (2)
                           
                        
                     
         
            
               3)
            
            
               Kolmas kanneperuste perustuu väitettyihin ilmeisiin virheisiin niiden ehdotettujen toimenpiteiden arvioinnissa, joilla pyritään rajoittamaan kilpailun vääristymistä pääasiallisilla markkinoilla, joilla Areva Group tulee toimimaan rakenneuudistuksen jälkeen.
            
         
            
               4)
            
            
               Neljäs kanneperuste perustuu väitettyyn arviointivirheeseen siltä osin kuin valtiontuen hyväksymiselle on asetettu epäasianmukaisia ja riittämättömiä edellytyksiä.
            
         
            
               5)
            
            
               Viides kanneperuste perustuu väitettyyn ilmeiseen arviointivirheeseen siltä osin kuin on todettu, että valtiontuki soveltuu sisämarkkinoille, kun otetaan huomioon se, ettei ehdotetussa rakenneuudistussuunnitelmassa anneta riittäviä takeita siitä, että Areva kykenee suorittamaan OL3-hankkeen ajoissa loppuun, ja se on näin ollen tiettyjen muiden sellaisten EU:n perussopimuksen tavoitteiden vastainen, jotka olisi pitänyt ottaa huomioon, kun valtiontuen soveltuvuutta yhteismarkkinoille on tutkittu.
            
         
      (1)  EUVL 2017, L 155, s. 23.
   
      (2)  EUVL 2014, C 249, s. 1, 47 kohta.